కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
Yuvraj Singh: రూ.16 కోట్ల నుంచి రూ.కోటికి.. యువీ పతనం
ఒకప్పుడు ఐపీఎల్‌ వేలంలో యువరాజ్‌ కోసం ఫ్రాంచైజీలు పోటీపడేవారు. 2015లో ఢిల్లీ డేర్‌డెవిల్స్ ఏకంగా రూ.16 కోట్లు ధరకు యువీని దక్కించుకుంది.
Samayam Telugu | Updated:
Dec 19, 2018, 09:33AM IST
Yuvraj Singh: రూ.16 కోట్ల నుంచి రూ.కోటికి.. యువీ పతనం
హైలైట్స్
* తొలి రౌండ్‌లో యువీని కొనుగోలు చేసేందుకు ఆసక్తి చూపని ఫ్రాంచైజీలు
* ఒకప్పుడు రూ.16కోట్లకు అమ్ముడుపోయిన యువీకి ఇప్పుడు దక్కింది కేవలం రూ.కోటి
* ముంబయి ఇండియన్స్‌కు ధన్యవాదాలు చెబుతున్న యువీ ఫ్యాన్స్
డాషింగ్ బ్యాట్స్‌మెన్‌గా భారత్‌కు ఎన్నో చిరస్మరణీయ విజయాలు అందించిన యువరాజ్ సింగ్ పరిస్థితి ఇప్పుడు దారుణంగా తయారైంది. అటు టీమిండియాలోకి రాలేక.. క్రికెట్‌ను వీడలేక గడ్డు పరిస్థితిని ఎదుర్కొంటున్నాడు. ఐపీఎల్‌లోనూ కోట్లు పెట్టి కొనుక్కున్న జట్లకు సరైన న్యాయం చేయలేకపోతున్నాడు. దీంతో అతడి ధర ఏటా దిగజారిపోతోంది. ఓ టైమ్‌లో రూ.16కోట్లకు అమ్ముడుపోయి అందరినీ ఆశ్చర్యపరిచిన యువీకి మంగళవారం జరిగిన వేలంలో అవమానకర పరిస్థితి ఎదురైంది. జైపూర్‌ వేదికగా జరుగుతున్న ఐపీఎల్ వేలం తొలి రౌండ్‌లో యువరాజ్‌ను కొనుగోలు చేసేందుకు ఫ్రాంచైజీలు ఆసక్తి చూపలేదు. కానీ రెండో రౌండ్‌లో ముంబై ఇండియన్స్ జట్టు రూ.కోటి (బేస్ ధర) ఇచ్చి యువరాజ్ సింగ్‌ను తమ జట్టులోకి తీసుకుంది.